OpenLLM-France/wikimedia huggingface dataset:
# Burak Fırat

Burak Fırat (n. 1993) és un jugador d'escacs turc, que té el títol de Gran Mestre des de 2017, quan esdevingué l'onzè jugador en arribar a GM de la història dels escacs turcs. És membre de la selecció nacional turca.
A la llista d'Elo de la FIDE de desembre de 2021, hi tenia un Elo de 2480 punts, cosa que en feia el jugador número 7 (en actiu) de Turquia. El seu màxim Elo va ser de 2503 punts, a la llista de l'abril de 2017.
Fırat va guanyar la Copa de Turquia del 2016. Fırat va rebre la copa de les mans de la presidenta de la Federació d'Escacs de Turquia, Gülkız Tulay.

## Referències

* ↑ «11. Büyükustamız Burak Fırat!» (en turc-tr).
* ↑ «Türk Satrancının yeni Büyükusta'sı Burak Fırat».
* ↑ http://ulusaltakim.tsf.org.tr/a-milli-takim-erkek/sporcular/134-burak-firat Arxivat 2017-06-19 a Wayback Machine.
* ↑ «Rànquing d'escaquistes per federació: Turquia» (en anglès). lloc web de la FIDE. [Consulta: 7 desembre 2021].
* ↑ Evolució Elo d'Emre Can «FIDE» (en anglès). [Consulta: 7 desembre 2021].
* ↑ http://www.hurriyet.com.tr/satrancta-turkiye-kupasini-burak-firat-kazandi-40051168
* ↑ http://www.egetelgraf.com/satrancta-kupa-burak-firatin-oldu/ Arxivat 2016-02-24 a Wayback Machine.

## Enllaços externs

* Fitxa de Burak Fırat a la FIDE
# Grep (ordre)

L'ordre grep (acrònim de l'expressió anglesa global regular expression print) és un comandament que es fa servir des de la consola o terminal per a cercar un text en sistemes operatius basats en Unix. El nom està relacionat amb la seva funcionalitat i deriva d'un comandament del programa d'edició de text ed i que s'escrivia:
    g/re/p
que són les inicials de l'expressió anglesa global / regular expression / print i que equivalia a fes una cerca global de l'expressió regular passada com a paràmetre i imprimeix el resultat.
Habitualment, l'ordre grep accepta com a paràmetre una expressió regular i una llista de fitxers de text, i imprimeix les línies de text (dels arxius) que coincideixen amb l'expressió regular.

## Funcionament

L'ús més habitual del comandament és:
    grep [expressió regular] [arxiu]
En el paràmetre [arxiu], l'ordre accepta arxius i directoris. Per cercar la paraula fruita en tots els arxius del directori actual cal executar l'ordre:
    grep fruita *
i el programa mostrarà totes les línies de text que contenen la paraula fruita. Com què els sistemes basats en Unix distingeixen entre majúscules i minúscules, amb l'opció -i el programa mostrarà totes les línies amb les cadenes de text fruita i Fruita
    grep -i fruita *
L'ús de les expressions regulars permet fer recerques molt acurades. Amb el següent exemple
    grep -i a.n *
el programa mostrarà totes les línies que contenguin alguna paraula començada amb a (majúscula o minúscula) i acabada amb n.

## Opcions

Les opcions més habituals són:
* -h, --no-filename: suprimeix el nom del fitxer en la sortida.
* -i, --ignore-case: ignora el tipus de lletra (majúscules o minúscules).
* -V, --version : mostra la versió del programa. És imprescindible quan s'ha de comunicar un error.

## Bibliografia

* GNU Project. «Grep». [Consulta: 9 febrer 2010].

## Enllaços externs

* GNU grep (alemany) Arxivat 2017-06-08 a Wayback Machine.
* Pàgina oficial del programa grep
# Gres de Luxemburg

El gres de Luxemburg és una formació de roques greso-calcàries l'edat de les quals oscil·la del període Hettangià de prop de la ciutat d'Hettange-Grande a França a la del període Sinemurià a Bèlgica.
Eugène Renevier va proposar els afloraments de la pedrera d'Hettange-Grande com un estratotip per al període de l'Hettangià el 1864.
Aquesta formació és una anomalia de formacions sedimentàries de dues roques el marga i la pedra calcària. El gres de Luxemburg constitueix una erosió de l'acumulació d'arena que va sorgir del continent varisc al massís de les Ardenes que es va dipositar durant milers d'anys sobre una plataforma marina poc profunda en forma d'un conjunt de barres i ratlles d'arena paral·leles a la costa pels corrents del canal de la depressió d'Eifel.
La formació s'estén a Luxemburg i Bèlgica en una àmplia banda d'1 a 5 quilòmetres sobre una línia imaginària que es poden traçar a partir d'Arlon a l'oest cap a l'est d'Echternach.
Del gres de Luxemburg s'han establert una multitud de pedreres, ja sigui en l'explotació de pedra o d'arena (sorra groga).
L'erosió de la cornisa de gres de Luxemburg, en l'est del Gran Ducat ha generat una gran riquesa de formes que comporten la característica del paisatge típic de la petita Suïssa luxemburguesa (o Müllerthal).
Gràcies a la seva permeabilitat i gran porositat, el gres és el més important aqüífer del Gran Ducat.
El Museu Nacional d'Història Natural de Luxemburg conserva una important col·lecció de fòssils provinents de la pedrera de Brouch (més de 30 espècies de gastròpodes).

## Referències

* ↑ «Recherche Collections Données Contact Projets de recherche Les collaborateurs scientifiques du MnhnL Publications Gastropods from upper Pliensbachian–Toarcian (Lower Jurassic) sediments of Causses Basin, southern France and their recovery after the early Toarcian anoxic event» (en francès). [Consulta: 3 octubre 2015].

## Enllaços externs

* Müllerthal (francès)
* Réserve Géologique d'Hettange-Grande Arxivat 2010-08-30 a Wayback Machine. (francès)
* Portail luxembourgeois des sciences de la Terre (francès)
# Vericrustacis

Els vericrustacis (Vericrustacea) constitueixen un clade de crustacis dintre dels altocrustacis que inclou els clades Branchiopoda i Multicrustacea.

## Referències

* Jerome C. Regier et al., 2010. Arthropod relationships revealed by phylogenomic analysis of nuclear protein-coding sequences. Nature 463, 1079-1083 (25 de febrer de 2010) | doi:10.1038/nature08742.
# Verificacionisme

El verificacionisme és el terme que s'empra per oposició al falsacionisme. Si en aquest darrer el que se cerca és el fet observacional que pugui anul·lar la hipòtesi inicial (i si no es troba, la hipòtesi es reforça d'alguna manera), en el verificacionisme es considera que han d'afegir-s'hi fets observacionals que corroborin la hipòtesi, amb la qual cosa aquesta queda inductivament consolidada.
Ambdós conceptes (falsacionisme i verificacionisme) s'inscriuen en el problema de l'inductivisme, posat de manifest per primera vegada per David Hume. La crítica al verificacionisme s'inscriu dins de les crítiques que realitza Karl Popper al neopositivisme.
El problema de la inducció neix del fet que no es pot afirmar quelcom universal a partir de les dades particulars que ofereix l'experiència. Per molts milions de corbs negres que es vegin, no serà possible afirmar que «tots els corbs són negres». En canvi, si es troba un sol corb que no sigui negre, es podrà afirmar que «no tots els corbs són negres». Per aquesta raó Popper introdueix el falsacionisme com un criteri de demarcació científica.
Popper sentia una certa aversió per les teories de Marx i de Freud. En canvi, deia que la teoria de la relativitat d'Einstein tenia quelcom que la feia més creïble: era que el seu autor havia indicat les circumstàncies en què la teoria seria falsa. Popper conclogué que aquesta hauria de ser la vertadera actitud científica, que contrastaria amb les actituds dogmàtiques de Marx i de Freud, que constantment cercaven verificar llurs pròpies teories. La vertadera actitud científica és l'actitud crítica, a causa que aquesta no apunta a la verificació (no cerca proves per demostrar la seva veracitat), sinó que busca les revisions crítiques que puguin rebatre la teoria.

## Referències

* 1 2 Letralia.com («No tots els corbs són negres», de Miguel A. Schmucke P.).
# Groene Leeuw (equip ciclista)

L'equip Groene Leeuw, conegut també com a Wiel's-Groene Leeuw, Tibetan o Pull Over Centrale, va ser un equip ciclista belga, de ciclisme en ruta que va competir entre 1945 i 1969.

## Principals resultats

* Circuit de les Ardenes flamenques: Noël Foré (1957), Daniel Denys (1959), Gustaaf Desmet (1963, 1967)
* A través de Flandes: Noël Foré (1957), Arthur Decabooter (1960), Walter Godefroot (1966)
* Gant-Wevelgem: Noël Foré (1958), Benoni Beheyt (1963)
* Volta a Bèlgica: Noël Foré (1958), Armand Desmet (1959), Alfons Sweeck (1960), Benoni Beheyt (1964)
* E3 Harelbeke: Armand Desmet (1958), Arthur Decabooter (1962), André Messelis (1962)
* París-Roubaix: Noël Foré (1959)
* Volta a Suïssa: Hans Junkermann (1962)
* Volta a Llevant: Fernando Manzaneque (1962)
* Tour del Nord: André Messelis (1962), Willy Van Den Eynde (1965)
* Fletxa Valona: Gilbert Desmet (1964)
* Quatre dies de Dunkerque: Gilbert Desmet (1964), Gustaaf Desmet (1965)
* Kuurne-Brussel·les-Kuurne: Gustaaf Desmet (1966), Freddy Decloedt (1969)
* Tour de l'Oise: Walter Boucquet (1968)

### A les grans voltes

* Giro d'Itàlia
** 0 participacions
* Tour de França
** 4 participacions (1962, 1963, 1964, 1965)
** 6 victòries d'etapa:
*** 3 el 1962: Willy Vannitsen (2), Eddy Pauwels
*** 1 el 1963: Eddy Pauwels
*** 1 el 1964: Benoni Beheyt
*** 1 el 1965: Michael Wright
** 1 classificacions secundàries:
*** Premi de la Combativitat Eddy Pauwels (1962)
* Volta a Espanya
** 6 participacions (1960, 1961, 1962, 1965, 1966, 1969)
** 10 victòries d'etapa:
*** 7 el 1960: Frans De Mulder (4), Arthur Decabooter (2), Alfons Sweeck
*** 3 el 1961: Marcel Seynaeve, René Van Meenen, Arthur Decabooter
** 1 classificació finals:
*** Frans De Mulder: (1960)
** 1 classificacions secundàries:
*** Classificació per punts: Arthur Decabooter (1960)

## Composició de l'equip

1966 :

## Enllaços externs

* Plantilles a firstcycling.com
* Plantilles a memoire-du-cyclisme.eu
# Guillem I de Bures

Guillem I de Bures (mort en 1142), originari de Bures-sud-Yvette a l'Illa de França, fou príncep de Galilea i regent del Regne de Jerusalem. va arribar al Regne de Jerusalem, al costat del seu germà Godofreu, abans de 1115.
Tots dos eren vassalls de Joscelí de Courtenay. El 1119 van participar en una incursió en terra musulmana a l'altre costat del Riu Jordà, durant el qual Godofredo va morir. Quan Joscelí va rebre el comtat de Edesa, va deixar el Principat de Galilea a Guillem.
Amb la mort d'Eustaqui de Grenier el 1123 i la captivitat de Balduí II de Jerusalem, va esdevenir Conestable i Regent del Regne de Jerusalem. El 1128, va ser enviat a França, al costat d'Hug de Payens, per triar un marit a Melisenda de Jerusalem, filla i hereva de Balduí.
Va morir el 1142. No va tenir fills, i el seu nebot Elinard de Bures, probablement fill del seu germà Godofreu, el va succeir.

## Notes

* Steven Runciman, Història de les Croades (3 vols.), Madrid, Aliança, 1973.
* Piers Paul Read, The Templars: The Dramatic History of the Knights Temperar, the Most Powerful Military Order of the Crusades (1999).
# Valleroy (Doubs)

Valleroy és un municipi francès situat al departament del Doubs i a la regió de Borgonya - Franc Comtat. L'any 2007 tenia 110 habitants.

## Demografia
### Població

El 2007 la població de fet de Valleroy era de 110 persones. Hi havia 43 famílies de les quals 10 eren unipersonals (7 homes vivint sols i 3 dones vivint soles), 13 parelles sense fills, 17 parelles amb fills i 3 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 49 habitatges, 43 eren l'habitatge principal de la família, 4 eren segones residències i 2 estaven desocupats. 47 eren cases i 2 eren apartaments. Dels 43 habitatges principals, 36 estaven ocupats pels seus propietaris, 5 estaven llogats i ocupats pels llogaters i 2 estaven cedits a títol gratuït; 1 tenia una cambra, 1 en tenia dues, 5 en tenien tres, 7 en tenien quatre i 29 en tenien cinc o més. 36 habitatges disposaven pel capbaix d'una plaça de pàrquing. A 13 habitatges hi havia un automòbil i a 25 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Valleroy el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 0 | 65 a 69 | 4 |
| 0 | 60 a 64 | 0 |
| 0 | 55 a 59 | 4 |
| 4 | 50 a 54 | 0 |
| 0 | 45 a 49 | 4 |
| 0 | 40 a 44 | 8 |
| 12 | 35 a 39 | 0 |
| 0 | 30 a 34 | 0 |
| 4 | 25 a 29 | 8 |
| 0 | 20 a 24 | 4 |
| 0 | 15 a 19 | 4 |
| 4 | 10 a 14 | 0 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 71 persones, 62 eren actives i 9 eren inactives. De les 62 persones actives 55 estaven ocupades (29 homes i 26 dones) i 6 estaven aturades (2 homes i 4 dones). De les 9 persones inactives 4 estaven jubilades, 3 estaven estudiant i 2 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de serveis i 1 d'una empresa classificada com a «altres activitats de serveis».
L'any 2000 a Valleroy hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Valleroy a l'INSEE.
* Évolution et structure de la population Fitxa amb el detall de dades de Valleroy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Vallerotonda

Vallerotonda (localment Vardónna) és un comune (municipi) de la província de Frosinone, a la regió italiana del Laci. El municipi es troba als Apenins i forma part de la Vall de Comino.
A 1 de gener de 2019 tenia 1.515 habitants.

## Geografia

La zona està lligada històricament al Mezzogiorno italià, però a la dècada de 1920, sota el govern feixista, va ser transferida a la província central del Laci juntament amb Latina de la Terra di Lavoro, que era un giustizierato (circumscripció) de l'antic Regne de Nàpols.
Vallerotonda limita amb els municipis d'Acquafondata, Cervaro, Filignano, Rocchetta a Volturno, San Biagio Saracinisco, Sant'Elia Fiumerapido i Viticuso.

## Referències

* ↑ Istat - Popolazione residente al 1° gennaio

## Enllaços externs

* web oficial (italià)
# Vaudrulha

Vaudrulha (francès Vaudreuille) és un municipi del departament francès de l'Alta Garona, a la regió d'Occitània.

## Referències

* ↑ Toponímia occitana
# Grup Maffei 1

El grup de galàxies Maffei 1 (també conegut com a grup IC 342) és el grup de galàxies més proper al nostre Grup Local de Galàxies; probablement fou part del Grup Local però se'n separà després d'un encontre gravitatòriament violent amb la galàxia més massiva del grup, la galàxia d'Andròmeda (M31).
El seu membre més important és la galàxia espiral IC 342, però fou batejat a partir de la galàxia el·líptica gegant Maffei 1 que, juntament amb Maffei 2, fou descoberta a partir de fotografies infraroges l'any 1968 per l'astrònom Paolo Maffei. Vistes des de la Terra ambdues galàxies són properes al nostre equador galàctic, a Cassiopeia, a la zona del cel que queda més oculta en longituds d'ona visibles per la pols i els gasos de la nostra pròpia galàxia. Maffei 2 és una galàxia espiral barrada de grandària i brillantor mitjanes situada a uns 16 milions d'anys llum de mosaltres, mentre que Maffei 1 es troba a uns 10 milions d'anys llum. Altres galàxies conegudes del grup són Dwingeloo 1 i la seva satèl·lit Dwingeloo 2 i alguns sistemes més petits, com dos possibles galàxies satèl·lit de Maffei 1 (MB1 and MB2).
Com el Sol orbita al voltant del centre de la nostra Via Làctia cada 225 milions d'anys, d'aquí a uns 112 milions d'anys el sistema solar es trobarà a l'altra banda de la galàxia. Llavors moltes de les galàxies que podem observar avui en dia quedaran ocultes per l'acumulació de gas i pols del nostre centre galàctic; en canvi galàxies avui difícils d'observar, com les del grup Maffei 1 podran observar-se molt millor.

## Membres del grup

    Nom Tipus Distància al Sol (10⁶ anys llum) Magnitud Membre? Comentaris IC 342 SBcd 10,7 +10,5 Sí   Maffei 1 E5 9,82 +17 Sí   Maffei 2 SBc 9,1 +16 Sí   Dwingeloo 1 SBbc 9,1   Sí PGC 100170, Cassiopeia 2 Dwingeloo 2 dIAm ~10 +20,5 Sí PGC 101304 NGC 1560 SAd 11,3 +12,1 Probable Possible membre del Grup Local NGC 1569 dIBm   +11,8 Probable Possible membre del Grup Local UGCA 92 dIAm   +16,15 Probable Possible membre del Grup Local Camelopardalis A dSph 12,8   Probable Camelopardalis B IAm 10,9   Possible KK 44 Camelopardalis D IAm     Possible KKH 34 Cassiopeia 1   ~11   Possible KK 19 Cassiopeia 3       Possible KKH 5 KK 35   10,3   Possible   MB1 SAd? ~10   Possible KK 21 MB2       Possible   MB3 dSph ~10   Possible KK 22 Perseus 1 E   +12,48 Possible KKH 11 Perseus 2 IAm     Possible KKH 12 UGCA 86 dIAm 10,2 +14,2 Possible Possible membre del Grup Local UGCA 105 dIAm 10,3 +15,3 Possible   KKH 6       Possible   UGC 2773       Possible KK 28 Mailyan 16       Possible KKH 37

## Enllaços externs

* El grup Maffei al web Atlas of The Universe. (anglès)

## Referències

* 1 2 3 «General study of group membership. II. Determination of nearby groups» (en anglès). Astronomy and Astrophysics, 1993, pàg. 47–90.
* ↑ Karachentsev, I. D. «The Local Group and Other Neighboring Galaxy Groups». The Astronomical Journal, 129, 2005, pàg. 178.
# Vetlovka

Vetlovka (en rus: Ветловка) és un poble (un possiólok) de l'óblast d'Uliànovsk, a Rússia, que el 2010 tenia 44 habitants. Pertany al districte municipal de Kuzovàtovo.

## Referències

* ↑ «МО Коромысловское Ульяновской области». Arxivat de l'original el 2020-02-18. [Consulta: 1r gener 2021].
# HOT Mobile

HOT Mobile és una empresa israeliana de telefonia mòbil. La companyia ofereix diversos serveis com: enviament bidireccional de ràdio, Intranet mòbil, connexió a Internet, missatges de text, sistema de posicionament global (GPS), telèfon amb altaveu, multimèdia, itinerància, enviament d'imatges, transmissió de dades amb el telèfon mòbil, control de velocitat, transmissió d'informació amb Vcard, telèfon multimèdia, càmera de video, i correu electrònic. La companyia va ser fundada el 1994, la seva seu central es troba a Tel-Aviv. HOT Mobile és una empresa filial de HOT Telecommunication Systems.

## Referències

* ↑ www.bloomberg.com/
# Gözde Dökel

Pakize Gözde Dökel (17 d'agost de 1997) és una jugadora de futbol turca. Juga com a migcampista a la lliga femenina d'Alemanya i també a la selecció turca.

## Referències

* ↑ «Còpia arxivada». Arxivat de l'original el 2020-07-25. [Consulta: 25 juliol 2020].
* ↑ https://www.24vest.de/sport/lokalsport/recklinghausen/fussball-recklinghausen2003-besiegt-wacker-mecklenbeck-13555942.html
* ↑ https://www.azonline.de/Sport/Billerbeck/2149840-Frauenfussball-Klare-0-4-Heimniederlage-Vierer-Pack-fuer-Billerbeck
* ↑ https://www.tff.org/default.aspx?pageID=283&ftxtID=29037
* ↑ https://www.trtspor.com.tr/haber/futbol/milli-futbol-takimlari/milli-takim-aday-kadrosu-aciklandi-149535.html

## Vegeu també

* Bilgin Defterli
* Medine Erkan
* Ebru Topçu

## Enllaços externs

* Gözde Dökel a FUPA.net
# Guzmania

Guzmania és un gènere de plantes epifítes pertanyent a la família Bromeliaceae subfamilia Tillandsioideae. Diverses espècies es conreen com planta ornamental. La més coneguda és Guzmania lingulata que és de color taronja amb bràctees vermelles.
Guzmania mor després de florir en estiu, però una nova planta pot fàcilment créixer i propagar-se des de les puntes que apareixen quan la planta mare mor.
Guzmania requereix temperatures temperades i una relativa alta humitat.

## Taxonomia

* Guzmania aequatorialis
* Guzmania albescens
* Guzmania alborosea
* Guzmania alcantareoides
* Guzmania andreettae
* Guzmania asplundii
* Guzmania atrocastanea
* Guzmania barbiei
* Guzmania bergii
* Guzmania candelabrum
* Guzmania condorensis
* Guzmania corniculata
* Guzmania dalstroemii
* Guzmania ecuadorensis
* Guzmania foetida
* Guzmania fosteriana
* Guzmania fuerstenbergiana
* Guzmania fuquae
* Guzmania fusispica
* Guzmania harlingii
* Guzmania henniae
* Guzmania hirtzii
* Guzmania hollinensis
* Guzmania inexpectata
* Guzmania izkoi
* Guzmania jaramilloi
* Guzmania kentii
* Guzmania lepidota
* Guzmania lingulata
* Guzmania madisonii
* Guzmania mitis
* Guzmania monostachia
* Guzmania nicaraguensis
* Guzmania osyana
* Guzmania plicatifolia
* Guzmania poortmanii
* Guzmania pseudospectabilis
* Guzmania puyoensis
* Guzmania remyi
* Guzmania roseiflora
* Guzmania rubrolutea
* Guzmania sanguinea
* Guzmania septata
* Guzmania sieffiana
* Guzmania striata
* Guzmania teuscheri
* Guzmania xanthobractea
* Guzmania zakii
# Guzgan

Guzgan, Guzganan o Quzghan (paixtu: گوزگان o گوزگانان o قوزگان), anomenada en àrab Juzjan (àrab: جوزجان, Jūzjān), fou una regió històrica del Turkestan afganès, entre els rius Murghab i Amudarià. Incloïa les actuals ciutats de Maymana, Andkhuy, Shibergan i Sar-i Pol. Era la regió de pas entre l'altiplà iranià i la Transoxiana.
El territori pertanyia al Tukharistan al segle VII i fou conquerit per al-Aqra, lloctinent d'al-Àhnaf ibn Qays, el 653. La dinastia local dels afrigúnides va restar com a poder local. El 737 el kakhan dels turcs fou derrotat pel governador del Khorasan Àssad ibn Abd-Al·lah al-Qasrí prop de la capital regional, Shuburkan. En aquest lloc tanmateix va morir l'alida Yahya ibn Zayd en lluita contra els partidaris dels omeies. Sota els abbàssides la capital va passar a Anbar, potser la moderna Sar-i Pol. La dinastia dels Gozgan-khudja va substituir als afrigúnides amb seu a Kundurm. En aquest temps la capital es creu que va passar a Maymana (al-Yahudiyya). El nom va deixar d'utilitzar-se per anomenar la regió al segle x.
Modernament fou el territori de diversos kanats uzbeks: Akče, Andukhy, Shibergan, Sar-i Pol, i Maymana. Foren incorporats a Afganistan amb Dost Muhammad, si bé el kanat de Maymana va conservar autonomia sota sobirania afganesa.

## Bibliografia

* Markwart, Eranshahr
* C. Edmund Bosworth, "JOWZJĀN" a Encyclopaedia Iranica
# Els viatges de Gulliver (pel·lícula)

Els viatges de Gulliver (títol original en anglès, Gulliver's Travels) és una pel·lícula de fantasia musical d'animació estatunidenca de 1939 produïda per Max Fleischer i dirigida per Dave Fleischer per als estudis Fleischer. Estrenada als cinemes dels Estats Units el 22 de desembre de 1939 per Paramount Pictures, la història és una adaptació bastant lliure de la novel·la homònima de Jonathan Swift de 1726, concretament només la primera part de quatre, que explica la història de Lil·liput i Blefuscu, i se centra al voltant d'un explorador que ajuda un petit regne que va declarar la guerra després d'una discussió per una cançó de noces. La pel·lícula va ser el primer llargmetratge d'animació dels estudis Fleischer, així com el segon llargmetratge d'animació produït per un estudi estatunidenc després d La Blancaneu i els set nans de Walt Disney Productions, ja que Paramount havia encarregat el llargmetratge com a resposta a l'èxit d'aquella pel·lícula. Les seqüències de la pel·lícula van ser dirigides per Seymour Kneitel, Willard Bowsky, Tom Palmer, Grim Natwick, William Henning, Roland Crandall, Thomas Johnson, Robert Leffingwell, Frank Kelling, Winfield Hoskins i Orestes Calpini. S'ha doblat al català.

## Referències

* ↑ Gulliver's Travels: The Making of a Classic...75 Years Later|The Artifice
* ↑ «Gulliver's Travels» (en anglès). American Film Institute, December 22, 1939. [Consulta: October 14, 2016].
* ↑ Lenburg, Jeff. The Encyclopedia of Animated Cartoons. Checkmark Books, 1999, p. 181. ISBN 0-8160-3831-7.
* ↑ «Els viatges de Gulliver». ésAdir. [Consulta: 5 abril 2023].
* ↑ «Els viatges de Gulliver». Goita què fan, ara!. [Consulta: 5 abril 2023].
# Guarrate

Guarrate és un municipi de la província de Zamora a la comunitat autònoma de Castella i Lleó. Limita al nord amb el Pego i la Bóveda de Toro, al sud-est amb Fuentelapeña, a l'est amb Vadillo de la Guareña i al sud-oest amb Fuentesaúco.

## Demografia

Evolució demogràfica :
| 1991 | 1996 | 2001 | 2004 |
| 443 | 395 | 370 | 369 |